**Dohoda o uznaní záväzku s ručením a dohoda o splátkach**

podľa § 3030, 323 zákona č. 513/1991 Zb. Obchodného zákonníka v znení neskorších predpisov

**Dlžník:**

**SCHRANK, s. r. o.**

so sídlom Jasovská 3125/11 , 851 07  Bratislava

IČO: 44301723

Konateľ: Róbert Machata

(ďalej len: „dlžník“)

**Veriteľ:**

**Stredná odborná škola technická**

so sídlom Vranovská 4, 851 02  Bratislava

IČO: 17050332

Zastúpená: Mgr. Petra Pavelková, zástupca riaditeľa

IBAN: SK05 8180 0000 0070 0047 3889

(ďalej len: „veriteľ“)

**Ručiteľ:**

**R. M.**

nar. 2.1.1984, r.č.: 840102/6194

trv. bytom Jasovská 11, 85107 Bratislava

štátny občan SR

(ďalej len : „ručiteľ“)

(spolu ďalej aj ako: „zmluvné strany“)

**Článok I.**

1. Dlžník na základe vzájomnej dohody veriteľa a dlžníka užíval priestory v stavbe budova s.č. 2708, postavená na pozemkoch parc. č 5573 a 5574/1, v katastrálnom území Petržalka, zapísaná na LV 2140, konkrétne časť dielne praktického vyučovania o výmere 220 m2 (ďalej len „priestory“), vo vlastníctve Bratislavského samosprávneho kraja, v správe Veriteľa.
2. Zmluvné strany svojimi podpismi potvrdzujú, že napriek tomu, že nedošlo k platnému uzatvoreniu zmluvy o nájme v zmysle ustanovení 116/1990 Zb. o nájme a podnájme nebytových priestorov, dlžník priestory, uvedené v predchádzajúcom odseku, užíval.
3. Veriteľ z titulu bezdôvodného obohatenia za užívanie priestorov podľa ods. 1 tohto článku zmluvy eviduje voči dlžníkovi dlh vo výške 16.738,25 EUR (ďalej len „dlh“),pričom pohľadávka veriteľa vznikla neuhradením nasledovných faktúr:
4. faktúra č. 40-17170, na sumu 1.238,70 EUR, splatná dňa 12.12.2017,
5. faktúra č. 40-18031, na sumu 2.352,83 EUR, splatná dňa 20.03.2018,
6. faktúra č. 40-18085, na sumu 584,87 EUR, splatná dňa 04.09.2018,
7. faktúra č. 40-18087, na sumu 633,84 EUR, splatná dňa 20.09.2018,
8. faktúra č. 40-18101, na sumu 1.205,60 EUR, splatná dňa 22.11.2018,
9. faktúra č. 40-18119, na sumu 866,- EUR, splatná dňa 24.12.2018,
10. Neuhradeného zostatku faktúry č. 40-19066, v sume 600,81 EUR, splatná dňa 27.05.2019,
11. faktúra č. 40-19075, na sumu 1.182,32 EUR, splatná dňa 18.06.2019,
12. faktúra č. 40-19085, na sumu 924,01 EUR, splatná dňa 17.07.2019,
13. Neuhradeného zostatku faktúry č. 40-19098, v sume 1.829,60 EUR, splatná dňa 21.08.2019,
14. faktúra č. 40-19104, na sumu 1.956,40 EUR, splatná dňa 19.09.2019,
15. faktúra č. 40-19109, na sumu 2.446,95 EUR, splatná dňa 21.10.2019,
16. faktúra č. 40-19119, na sumu 686,- EUR, splatná dňa 22.10.2019,
17. faktúra č. 40-19130, na sumu 230,32 EUR, splatná dňa 28.11.2019.
18. Veriteľ a dlžník svojimi podpismi potvrdzujú, že služby spojené s užívaním priestorov v zmysle vyššie uvedených faktúr boli veriteľom riadne poskytnuté a dlžníkom spolu s priestormi  riadne užívané, a faktúry boli dlžníkovi riadne doručené.
19. Účastníci dohody svojimi podpismi potvrdzujú, že výška pohľadávky medzi účastníkmi dohody nie je sporná.

**Článok II.**

1. Dlžník  v zmysle § 323 Obchodného zákonníka uznáva dlh voči veriteľovi v celkovej výške 16.738,25 EUR titulom neuhradených faktúr bližšie špecifikovaných v článku I. tejto dohody čo do dôvodu a do výšky a zaväzuje sa ho zaplatiť veriteľovi tak ako je uvedené v čl. III. tejto dohody.

**Článok III.**

1.         Veriteľ a dlžník sa dohodli, že dlh vo výške **16.738,25 EUR** dlžník uhradí veriteľovi na účet veriteľa, a to nasledovne:

1. **prvú splátku vo výške 2.000,- EUR** uhradil dlžník veriteľovi v deň podpisu tejto dohody v hotovosti do rúk veriteľa, čo veriteľ potvrdzuje svojim podpisom, a
2. zvyšok dlhu uhradí dlžník veriteľovi v mesačných splátkach v prospech jeho bankového účtu uvedeného v záhlaví tejto dohody nasledujúco:

* **19x mesačná splátka vo výške 750,- EUR**, ktorá bude splatná vždy ku koncu kalendárneho mesiaca, pričom prvá takáto splátka bude splatná v mesiaci január 2020 a splátka za december 2020 bude splatná do 10.12.2020, a
* **1x mesačná splátka vo výške 488,25 EUR**, splatná ku koncu kalendárneho mesiaca nasledujúceho po splatení predchádzajúcich splátok.

2.         Za splnenie záväzku v splátkach sa považuje pripísanie príslušnej sumy na účet veriteľa najneskôr v deň splatnosti.

**Článok IV.**

1.            Veriteľ a dlžník sa dohodli, že v prípade nezaplatenia čo i len jednej splátky v lehote splatnosti v zmysle čl. III. tejto dohody, dlžník stráca výhodu splátok a veriteľovi vznikne právo žiadať zaplatenie celého záväzku naraz. Toto právo musí veriteľ uplatniť najneskôr do splatnosti najbližšej nasledujúcej splátky.

**Článok V.**

1.         Účastníci dohody sa dohodli, že nároky veriteľa z tejto dohody zabezpečujú ručením podľa § 303 a nasl. Obchodného zákonníka.

2.         Ručiteľ R. M. vyhlasuje, že uspokojí veriteľa, ak dlžník voči nemu nesplní svoje záväzky vyplývajúce mu z článku II. až IV. tejto dohody.

3.         Ručiteľ sa zaväzuje, že záväzok dlžníka v zmysle predchádzajúceho odseku tohto článku dohody splní veriteľovi na prvú výzvu a to v lehote do troch dní odo dňa doručenia výzvy veriteľa na adresu uvedenú v záhlaví tejto dohody.

4.         Toto vyhlásenie bolo vykonané ručiteľom slobodne, vážne, nekonal v tiesni, či omyle, ani za nápadne nevýhodných podmienok.

5.         Veriteľ a dlžník vyhlásenie ručiteľa prijímajú.

**Článok VI.**

* 1. Účastníci dohody uzavreli túto dohodu slobodne, vážne, nekonali v tiesni, v omyle, či za nápadne nevýhodných podmienok. Účastníci dohody si dohodu riadne prečítali, porozumeli jej obsahu a na znak súhlasu ju podpisujú.
  2. Vzťahy medzi účastníkmi tejto dohody z nej vyplývajúce a v dohode neupravené sa riadia príslušnými ustanoveniami zákona č. 513/1991 Zb. Obchodného zákonníka.
  3. Účastníci dohody sa dohodli, že rozhodným právom, ktorým sa bude spravovať ich právny vzťah založený touto dohodou, je právny poriadok Slovenskej republiky.
  4. V prípade, že sa účet veriteľa počas plynutia doby, v ktorej má dlžník svoj záväzok veriteľovi splatiť zmení, je veriteľ povinný túto skutočnosť ihneď oznámiť dlžníkovi.
  5. Dohoda nadobúda platnosť dňom jej podpísania všetkými účastníkmi dohody a účinnosť dňom nasledujúcim po dni zverejnenia v súlade s §47a Občianskeho zákonníka.
  6. Túto dohodu je možné meniť, dopĺňať a zrušiť len na základe písomných dodatkov, ktoré budú podpísané všetkými účastníkmi dohody.
  7. Táto dohoda je spísaná v štyroch vyhotoveniach, z ktorých dve obdrží veriteľ, jedno dlžník a jedno ručiteľ.
  8. Veriteľ prehlasuje dlžníkovi, že faktúra č. 40-19109 predstavuje odplatu za užívanie priestorov do 23.12.2019,  pričom veriteľ sa zaväzuje umožniť dlžníkovi užívanie priestorov spolu s užívaním služieb spojených s užívaním priestorov od 3.12.2019 do 23.12.2019 18:00 v rovnakom rozsahu, za aký vznikol dlh, ktorého urovnanie je predmetom tejto dohody.
  9. Všetky písomnosti v súvislosti s touto dohodou sa doručujú na adresu uvedené v záhlaví tejto dohody. Písomnosti sa považujú za doručené piaty deň odo dňa odoslania na poštovú prepravu, a to aj v prípade ak sa o písomnosti adresát nedozvedel.
  10. Pokiaľ dlžník preukáže po uzatvorení tejto dohody úhradu časti dlhu do výšky 460,13 EUR, ktoré boli uhradené pred uzatvorením tejto dohody, zaväzujú sa zmluvné strany uzatvoriť dodatok k tejto dohode a ponížiť neuhradený zostatok dlhu o takúto úhradu.

V Bratislave, dňa 02.12.2019

Za dlžníka:                                                          Za veriteľa:                                        Za ručiteľa:

\_\_\_\_\_\_\_\_\_\_\_\_\_\_\_\_\_\_\_\_\_\_                        \_\_\_\_\_\_\_\_\_\_\_\_\_\_\_\_\_\_\_\_\_\_        \_\_\_\_\_\_\_\_\_\_\_\_\_\_\_\_\_\_\_\_\_\_

Róbert Machata                                              Mgr. Petra Pavelková                    Róbert Machata

konateľ                                                               zástupca riaditeľa

                                                                               Na základe poverenia zo dňa 1.7.2019